У Вікіпедыі ёсць артыкулы пра іншых асоб з прозвішчам Філімонаў.

**Арцём Філімонаў** (нар. 21 лютага 1994, Роўна, Украіна) — украінскі футбаліст (паўабаронца) і трэнер. У цяперашні час працуе трэнерам у балгарскім клубе «Фратрыя» з Варны.

Клубная кар’ера
---------------

У футбол пачынаў гуляць у акадэміі днепрапятроўскага «Дняпра». Першы трэнер — Аляксей Чысцякоў. У чэмпіянаце ДЮФЛ Украіны таксама выступаў за «Металіст» (Харкаў). Правёў 14 гульняў у моладзевай камандзе «Дняпра». У 2011 годзе прызнаваўся найлепшым маладым іграком Днепрапятроўска. У лютым 2013 года стаў футбалістам адэскага «Чарнаморца». Выступаў у моладзевым першынстве Украіны.

27 лютага 2015 года правёў першы паядынак ва ўкраінскай Прэм’ер-лізе, выйшаўшы ў асноўным складзе «маракоў» у гульні супраць марыупальскага «Ільічоўца». Улічваючы стан «Чарнаморца» пасля сыходу многіх ключавых выканаўцаў і галоўнага трэнера каманды Рамана Грыгарчука, Філімонаў, дзеянні якога былі далёкія ад ідэалу, меў пастаянную гульнявую практыку і давер выканаўцы абавязкаў галоўнага трэнера — Аляксандра Бабіча. Перад пачаткам сезона 2015/16 быў абраны капітанам «Чарнаморца». 2 студзеня 2017 года было афіцыйна паведамлена, што Арцём пакінуў адэскую каманду.

11 студзеня 2017 года афіцыйна стаў іграком львоўскіх «Карпат», аднак замацавацца ў камандзе не здолеў, і ў ліпені 2017 года быў аддадзены ў арэнду ў кіпрскі «Пафас». За кіпрскі клуб так і не згуляў у аснове, застаючыся толькі на лаўцы запасных. Пасля вяртання з арэнды ў лютым 2018 года пакінуў львоўскі клуб.

У сакавіку 2018 года прыбыў на прагляд у беларускі клуб «Гомель» і неўзабаве падпісаў з ім кантракт. Пачынаў сезон у стартавым складзе, пазней стаў часцей заставацца на лаўцы запасных. У ліпені 2018 года пакінуў гомельскую каманду і неўзабаве перайшоў у латвійскі «Вэнтспілс», за які гуляў да канца 2018 года.

У чэрвені 2019 года далучыўся да польскага клуба «Алімпія» з Грудзёндза, але ўжо ў жніўні па пагадненні бакоў пакінуў яго.

Міжнародная кар’ера
-------------------

Выступаў за юнацкія зборныя Украіны.

У чэрвені 2015 года быў выкліканы галоўным трэнерам моладзевай зборнай Украіны Сяргеем Кавальцом для ўдзелу ў Мемарыяле Лабаноўскага. На гэтым турніры «жоўта-сінія» занялі другое месца, а Філімонаў прыняў удзел у абодвух матчах.

Трэнерская кар’ера
------------------

У сезоне 2021/22 быў памочнікам Аляксандра Бабіча ў крыварожскім «Крыўбасе». У ліпені 2023 года ўвайшоў у трэнерскі штаб Бабіча ў балгарскай «Фратрыі».

Дасягненні
----------

* Латвія 02Сярэбраны прызёр Срэбраны прызёр чэмпіянату Латвіі: 2018

Крыніцы
-------

1. ↑  Artem Filimonov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Артем Филимонов - лучший молодой игрок Днепропетровска 2011 года (руск.)(недаступная спасылка).  Александр Дювбаков, UA-Футбол (28 снежня 2011). Архівавана з першакрыніцы 23 ліпеня 2015. Праверана 23 сакавіка 2018.
3. ↑  Свежая кровь УПЛ (часть вторая) (руск.).  Football.ua (23 красавіка 2015). Архівавана з першакрыніцы 20 ліпеня 2015. Праверана 23 сакавіка 2018.
4. ↑  21-летний Филимонов избран капитаном Черноморца (руск.).  football.ua (16 ліпеня 2015). Архівавана з першакрыніцы 23 ліпеня 2015. Праверана 23 сакавіка 2018.
5. ↑  Боровик та Філімонов покинули «Чорноморець» (укр.).  «Футбол 24» (2 студзеня 2017). Праверана 2 студзеня 2017.
6. ↑  Смалийчук: Шина и Филимонов покинули Карпаты (руск.) (15 лютага 2018). Праверана 23 сакавіка 2018.
7. ↑  Украинский хавбек Филимонов стал игроком "Гомеля" (руск.) (13 сакавіка 2018). Праверана 23 сакавіка 2018.
8. ↑  "Гомель" расстался с Филимоновым (руск.) (19 ліпеня 2018). Праверана 21 ліпеня 2018.
9. ↑  Молодежная сборная Украины: заявка на Мемориал Лобановского (руск.).  ФФУ (27 мая 2015). Архівавана з першакрыніцы 1 жніўня 2015. Праверана 23 сакавіка 2018.

|  |  |
| --- | --- |
| ⚙️   Тэматычныя сайты | 90minut · by.tribuna.com · FBref.com · FootballDatabase.eu · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ · УПЛ |